als_Latn dik_Latn sag_Latn
Kthehet duke shkëlqyer mesfushori i krahut të majtë në kampionatin gjerman
Olsi Avdiaj
Mesfushori i Kombëtares Shqiptare, Valdet Rama ka shkëlqyer me ekipin e tij në Gjermani në ndeshjen mes vendasve të Union Berlin dhe 1860 Mynih, duke dhuruar dy asiste e duke shënuar një gol, teksa skuadra e tij fitoi në transfertë 1-4. Një fitore jetësore kjo e Mynih për t’u rikthyer në rrugën e objektivave sezonalë pasi sezonin e nisi mjaft keq. Rama ka bërë një paraqitje mbresëlënëse duke u shpallur edhe futbollisti me i mire i ndeshjes, por njëkohësisht duke i lëshuar edhe një sinjal De Biazit i cili nuk e ka aktivizuar në ndeshjet e fundit me Kombëtaren.
Valdet Rama më në fund gjeti skuadër në limitet e merkatos së verës, duke nënshkruar me Mynih 1860 në Bundesligën e dytë gjermane. Pavarësisht së orët e fundit të merkatos kishte dalë në skenë edhe Paderborni, 26-vjeçari preferoi firmën me bavarezët. Në faqen zyrtare të klubit shkruhej se Valdet Rama ka arritur një marrëveshje 2-vjeçare, por pa zbuluar termat ekonomikë. Futbollisti, luan mirë në të dy krahët e sulmit si dhe është shumë i vështirë për t’u mbuluar një për një. Valdet Rama e njeh mirë futbollin gjerman, pasi më parë është aktivizuar me Skuadrën e dytë të Ëolfsburgut dhe Hanoverit si dhe me “Ingostad në Bundesligën 2, para se të transferohej te Orebro në Suedi. Nga janari i 2013 ka qenë pjesë e Valladollit në Primera Divizion, ku është aktivizuar në 31 ndeshje dhe ka shënuar një gol.
Kujtojmë se Rama ka luajtur më parë në Gjermani. Ai ka veshur fanellën e Ëolfsburgut (2005-2008) dhe Hannoverit (2009-2011). Për shërbimet e tij ishin raportuar interesimet e shumë klubeve, ku vetëm në Itali janë përmendur, Genoa, Atalanta, Chievo, ndërsa në Spanjë Deportivo La Coruna dhe Eibari. Rama ka pasur shumë oferta të tjera madje edhe nga disa ekipe të Serisë A, por ka vendosur që ta vazhdojë karrierën në Gjermani dhe në një qytet të madh dhe të njohur si Mynihu. Ambiciet e këtij ekipi në sezonin e ri janë të mëdha dhe Rama shihet si një nga afrimet më cilësore.
als_Latn fao_Latn als_Latn als_Latn als_Latn